**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республикаын гӧгӧртас видзан юкӧнын**

**ӧткымын юалӧм да Коми Республикаса**

**ӧткымын оланпастэчас акт вынтӧмӧн лыддьӧм йылысь»**

**Коми Республикаса Оланпаслӧн**

****5 статьяӧ вежсьӧмъяс пыртӧм йылысь****

Примитӧма Коми Республикаса

Каналан Сӧветӧн 2024 вося лӧддза-номъя тӧлысь 14 лунӧ

**1 статья.** Пыртны «Коми Республикаын гӧгӧртас видзан юкӧнын ӧткымын юалӧм да Коми Республикаса ӧткымын оланпастэчас акт вынтӧмӧн лыддьӧм йылысь» Коми Республикаса Оланпаслӧн 5 статьяӧ (Коми Республикаса канму власьт органъяслӧн индӧд-тшӧктӧмъяс, 2016, 4 №, 51 ст.; 17 №, 223 ст.; 2017, 13 №, 226 ст.; 21 №, 359 ст.; 2018, 14 №, 232 ст.; 2019, 20 №, 297 ст.; 2020, 10 №, 149 ст.; 2021, 18 №, 332 ст.; 2022, 4 №, 34 ст.; 9 №, 118 ст., 2023, 4 №, 60 ст.; 2024, 1 №, 24 ст.; 4 №, 66 ст.) татшӧм вежсьӧмъяс:

1 юкӧнын:

1. 9 пункт киритны;
2. 10 пункт гижны тадзи:

«10) мутассӧ дінму тӧдчанлуна бурдӧдчан да дзоньвидзалун бурмӧдан местаӧн либӧ дінму тӧдчанлуна курортӧн шуӧм йылысь, налысь мудоръяс вежӧм либӧ найӧс бырӧдӧм йылысь, вӧр-васа бурдӧдан озырлун санитарнӧя (горно-санитарнӧя) видзан кытшъяс урчитӧм, вежӧм либӧ бырӧдӧм йылысь помшуӧмъяс примитӧм, вӧр-васа бурдӧдан озырлун кындзи, кутшӧмъяс меститчӧны федеральнӧй тӧдчанлуна бурдӧдчан да дзоньвидзалун бурмӧдан местаяслӧн, федеральнӧй тӧдчанлуна курортъяслӧн либӧ курортнӧй дінмуяслӧн мудоръясын;»;

1. содтыны татшӧм сюрӧса 101 да 102 пунктъяс:

«101) Россия Федерацияса курортнӧй фондлӧн канму реестрӧ бурдӧдчан да дзоньвидзалун бурмӧдан местаяс, дінму тӧдчанлуна курортъяс да вӧр-васа бурдӧдан озырлун йылысь тӧдмӧгъяс сетӧм да сэні лӧсялана документъяс меститӧм;

102) дінму тӧдчанлуна бурдӧдчан да дзоньвидзалун бурмӧдан местаясӧн, дінму тӧдчанлуна курортъясӧн вӧдитчан да найӧс видзан юкӧнын йитӧдъяс ладмӧдӧм;».

**2 статья.** Тайӧ Оланпасыс вынсялӧ 2024 вося кӧч тӧлысь 1 лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2024 вося лӧддза-номъя тӧлысь 24 лун

38-РЗ №